
Søg 

UFO-Mail nr. 

279 

8. januar 2019 


Er et nyt ufoprojekt på vej? 




I år er det 50 år siden, at der blev lukket og slukket for det 
amerikanske ufoundersøgelsesprojekt, Project Blue Book. Nu 
påstås det, at et nyt regeringsfinansieret ufoprojekt er under 
opsejling. 

Af Kim Møller Hansen 

Tim Printy skriver i det seneste nummer af SUNIite, at Luis Elizondo (se Nye 
spor i Pentagon-sagen) har fortalt journalisten George Knapp (se også 
Skinwalker Ranch: Verdens mest uhyggelige UFO-hotspot), at Pentagon 
muligvis vil oprette en ny gruppe til at studere ufooplevelser. 

Af en eller anden grund tror Knapp, at Elizondo ved, hvad der foregår i 
Pentagon. Hans tidligere arbejde i Advanced Aviation Threat Identification 
Program (AATIP) gør ham åbenbart til en slags intern kilde, men Elizondo har 
ingen tilknytning til Pentagon længere. Uanset, hvad han eventuelt skulle få af 
informationer fra sine tidligere kolleger i forsvarsministeriet, så er de ikke 
officielle og kan sagtens være et udslag af ønsketænkning og rygter. 

Pentagon er næppe interesseret i endnu engang at bruge skatteyderpenge på 
ufomyten, og det er der flere grunde til. 

For det første er der erfaringerne fra Projekt Blue Book. Det er tvivlsomt, at 
nogen skulle ønske at gentage fortidens fejltagelser (se også Resultatet af 


Den 8. januar 2019 begynder en ny 
drama-serie på HISTORY om Project 
Blue Book. At dømme ud fra en af 
de officielle trailere er serien meget 
dramatisk og har meget lidt at gøre 
med virkelighedens Project Blue 
Book. 

(Illustration: Gofobo) 


Project Blue Book). 

For det andet er forsvaret mere interesseret i eventuelle trusler fra russiske fly 
i nærheden af det amerikanske luftrum end rapporter om ufoer, som ikke 
synes at udgøre nogen trussel overhovedet. 


Og for det tredje: Hvis ufoer, som nogle ufoorganisationer påstår, udgør en 
trussel for luftfarten, så er det ikke forsvarets ansvar, men en sag for Federal 
Aviation Administration (FAA). Der er stadig intet bevis for, at ufofænomener har forårsaget flyulykker, så hvorfor 
skulle FAA være bekymret og bruge ressourcer på det? 


Resultatet af Project Blue Book 

I perioden 1947-69 indsannlede og undersøgte det annerikanske 
flyvevåben ufooplevelser fra den annerikanske befolkning. Den 17. 
december 1969 blev projektet officielt lukket. Forud for lukningen 
havde et universitetsprojekt gennemgået rapportmaterialet. 

University of Colorado påtog sig opgaven under ledelse af den 
prominente fysiker dr. Edward U. Condon. 

Condon-kommissionens arbejde blev finansieret af flyvevåbnet og 
havde et budget på 525.000 dollars. Den 1. juni 1968 havde 
kommissionens stab afsluttet sine analyser af rapportmaterialet, 
og medarbejderne gik i gang med at skrive det, som skulle blive 
til en 1.485 sider lang rapport og udgivet i bogform med titlen 
Scientific Study of Unidentified Flying Objects. 

Den 8. januar 1969 blev rapportens konklusioner bakket op af 
National Academy of Sciences (NAS), så dagen derpå kunne 
flyvevåbnet offentliggøre resultatet. 

Condon-kommissionens rapport er ikke resultatet af et gedigent, 
videnskabeligt arbejde, men Condon leverede den vare, som 
flyvevåbnet havde brug for. Den 17. december 1969 blev Project 
Blue Book erklæret for nedlagt - efter at have spenderet 20 
millioner dollars på ufoerne - med følgende konklusion: 

1. „Ingen ufo, som er blevet indrapporteret til, undersøgt og 
vurderet af flyvevåbnet har nogen sinde udgjort den 
mindste fare for vores nationale sikkerhed. 

2. Der er ikke fremkommet det mindste bevis - sendt til eller 
indsamlet af flyvevåbnet - for, at observationer 
kategoriseret som ,uidentificerede' repræsenterer en 
teknologisk udvikling eller bygger på principper, som 
overgår vore dages videnskabelige formåen. 

3. Der er findes ingen beviser for, at observationer 
kategoriseret som ,uidentificerede' er ikke-jordiske fartøjer." 

Det amerikanske flyvevåben ville - efter at have konstateret, at 
der hverken var tale om en militær trussel eller en invasion fra 
det ydre rum - ikke spilde yderligere ressourcer, men kvitte 
ufoerne helt og få befolkningen til at bekymre sig om mere 
jordnære ting, men man kan i dag godt få den tanke, at netop 
det faktum, at myndighederne engang tog sagen alvorligt nok til 
at afsætte ressourcer til nærmere undersøgelser, fik den stik 
modsatte effekt. 

At dømme ud fra eftertidens vedvarende ufointeresse har mange 
mennesker konkluderet: Der må jo være noget om snakken - 
dvs. ufoerne er nok alligevel besøg fra rummet - når verdens 
største militærmagt gennem så mange år beskæftigede sig med 
fænomenet. Man kan sige, at det amerikanske flyvevåben 
ufrivilligt har forstærket troen på besøg fra det ydre rum og 
gennem sin til tider amatøragtige og uvidenskabelige tilgang til 
fænomenet har givet konspirationstilhængere rigeligt med stof til 
deres tankespind. 


(Kilde: UFOer - Myter og viden). 


Det amerikanske flyvevåbens uforapporter 
1947-1969 

Tabellen viser, hvor mange rapporter det 
amerikanske flyvevåben undersøgte hvert 
år. Flyvevåbnet indsamlede over 12.000 
rapporter i årene 1947-1969, og 701 af 
beretningerne blev kategoriseret som 
uidentificerede, uopklarede eller ukendte. 

Da Project Blue Book lukkede, blev alt 
arkivmateriale fløjet til Alabama og placeret 
i flyvevåbnets historiske arkiv på Maxwell 
Air Force Base. 1 dag kan alle gennemlæse 
rapporterne på bluebookarchive.org. 
Amerikaneren Tim Printy har i sit e- 
nyhedsbrev „Skeptica! UFO Newsletter^' 
{SUNIite) artikelserien „701 dub", hvor 
han analyserer og efterforsker Blue Books 
701 uopklarede sager. Det er forbavsende 
så mange af de gamle, uopklarede Blue 
Book-sager, det er lykkedes Printy at finde 
meget sandsynlige og naturlige forklaringer 
på. 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentiigheden seriøs information om ufomyten gennem ufo.dk og sekundært at registrere observationer af 
usædvanlige himmeifænomener. Du kan iæse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vii fortsætte med at bakke op om vores arbejde ved at biive mediem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestiiiingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

• om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 


Skandliwvisk UFO Information 



UFO'er - Myter og viden 
Værdi: Kr. 149,- 
Bestillingsnr.: B-087 

Mysteriet om UFO'er 
Værdi: Kr. 54,- 
Bestillingsnr.: B-033 


Øit. JAHEV E. 

FlOfiT FQSr 

UFO SCwim 

Fi restorm 



Ann Oruffel 


Firestorm 
Værdi: Kr. 89,- 
Bestillingsnr.: B-054 

